
ОБЩИНСКИ СЪВЕТ-АРДИНО 

П Р Е Д Л О Ж Е Н И Е
от инж. Изет Изет Шабан- Кмет на община Ардино, област Кърджали

ОТНОСНО: Приемане на решение на Общински съвет – Ардино за обявяване на обект: „Кабинков лифт от село Стар Читак до „Късноантична и средновековна крепост” при устието на р. Боровица, землището на с. Дойранци, община Ардино, област Кърджали„ за обект от първостепенно значение.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

За осигуряване на достъп в съответствие с изискванията на Закона за културното наследство стартира процедура на предварително съгласуване за изграждане на обект: „Кабинков лифт от село Стар Читак до „Късноантична и средновековна крепост” при устието на р. Боровица, землището на с. Дойранци, община Ардино, област Кърджали„.

За целта общината получи положително становище от страна на Министерство на културата, Национален институт за недвижимото културно наследство, РИОСВ – гр. Смолян и Басейнова дирекция – гр. Пловдив.

В техническото задание за проектиране се предвижда дължината на въжената линия, която ще пресича въздушно яз. Кърджали да бъде с дължина 685 м. с два стълба за кабинковия лифт.

Единият стълб ще бъде разположен на земя общинска собственост в землището на с. Стар Читак, поземлен имот с идентификатор 69122.10.86.
Вторият стълб ще бъде разположен в поземлен имот с идентификатор ПИ 21806.1.124 по КККР на с. Дойранци. Необходимата площ за целта ще бъде около 500 кв.м. Този имот попада в държавна частна собственост. При проведен разговор в Изпълнителна агенция по горите изразиха съгласие, че ще бъде изпратено писмо до РДГ – Кърджали за промяна на собствеността на земята в публична държавна собственост, след което да започне промяна на предназначението на поземлените имоти в горска територия.
Този специален ред е разписан в чл.73, ал.5 от Закона за горите, а именно поземлени имоти в горски територии се смятат с променено предназначение от датата на влизане в сила на Подробен устройствен план, предвиждащ изграждане на общински обект от първостепенно значение по смисъла на Закона за държавната собственост и Закона за устройство на територията.

В този случай съгласно чл.78, ал.4, т.2 от закона за горите, промяната на предназначението се извършва безвъзмездно, но на основание чл.86, ал.5 и ал.6 от Закона за горите се заплаща цена за компенсационно залесяване. За 2024 г. със Заповед на министъра на земеделието и храните е определена цена за компенсационно залесяване в размер на 1 999 лв. за 1 дка.

Общински обект от първостепенно значение по смисъла на §5, т.73 от Допълнителните разпоредби на Закона за устройство на територията са общинските пътища, улици и други обекти публична общинска собственост определени в програмата по чл.8, ал.9 от Закона общинската собственост, която се приема от Общинския съвет.
В тази връзка предлагам Общински съвет – Ардино да вземе следните 

Р Е Ш Е Н И Я :
1. На основание чл. 21, ал.,1, т.8 от ЗМСМА, във връзка с §5, т.73 от Допълнителните разпоредби на Закона за устройство на територията, чл.8, ал.9 от Закона за общинската собственост, §1, т.6 от Допълнителните разпоредби на Закона за общинската собственост, Общински съвет – Ардино обявява обект: „Кабинков лифт от село Стар Читак до „Късноантична и средновековна крепост” при устието на р. Боровица, землището на с. Дойранци, община Ардино, област Кърджали„ за обект от първостепенно значение за осигуряване на достъп на посетителите на „Късноантична и средновековна крепост” при устието на р. Боровица, землището на с. Дойранци, община Ардино, област Кърджали, както и за опазване и представяне.
2. На основание чл.21, ал.1 т.8 от ЗМСМА, във връзка с чл.8, ал.9 от Закона за общинската собственост в изпълнение на Стратегията по чл.8, ал.8 от ЗОС, Общински съвет – Ардино приема решение за включване на обект: „Кабинков лифт от село Стар Читак до „Късноантична и средновековна крепост” при устието на р. Боровица, землището на с. Дойранци, община Ардино, област Кърджали„ в Годишната програма  за управление и разпореждане с имоти общинска собственост за 2024 г.

